Minn Luke Coppini - Segretarju Kif kulħadd jaf, din is-sena hija sena speċjali għall-Mostin kollha peress li l-parroċċa tagħlaq l-400 anniversarju mit-twaqqif tagħha. Aħna bħala waħda mis-soċjetajiet ewlenin f'beltna nixtiequ wkoll nagħtu s-sehem tagħna f'din l-okkażjoni tant sabiħa. Fil-limitazzjonijiet tagħna jidhrilna li l-aħjar mod li bih nistgħu nagħtu sodisfazzjon lill-poplu Mosti hu billi nippruvaw nirbħu xi unur f'dan l-istaġun li issa wasal fl-aħħar ftit ġimgħat tiegħu. Sa mis-sajf li għadda l- l kumitat immexxi mill- 7) President, Charles Abela, b'mod. l-aktar għaqli li hu tipiku tiegħu, ħabrek biex nibnu tim li jkun kapaċi jikkompeti fl-ogħla livelli tal-futbol Malti. Sakemm wasalt biex nikteb dan l-artiklu hemm speranza kbira li l-għan tagħna għal dan l-istaġun nilħquh. Meta fadal erba' logħbiet għat-tmiem tal-Kampjonat ta' l-Ewwel Diviżjoni, qegħdin fil-quċċata tal- klassifika b'ħames punti fuq Tarxien u Qormi li jinsabu fit-tieni post. Nittamaw f'Santa Marija li nkompli bil-prestazzjonijiet tajbin li qegħdin nagħmlu biex jekk il-Bambin irid, fil-11 ta' Mejju nkunu promossi u, għaliex le, dikjarati Champions, biex fl- istaġun li ġej nilagħbu fil-Premier League. U /À L-2008 ser tkun sena memorabbli għall-klabb tagħna wkoll peress li ntlaħaq ftehim bejn il-Mosta EC., l- Gvern u l-Kunsill Malti għall-Isport li permess tiegħu l-Mosta, wara snin ta' xogħol u stennija, ser ikollha l-grawnd bit-turf sintetiku. Dan il-proġett mistenni li jibda s-sajf li ġej u permezz tiegħu waħda mill-akbar ħolmiet ta' l-isportivi Mostin sejra ssir realtà. Is-Sur Charles Abela (fin-nofs) President ta' Mosta FC waqt l-iffirmar tal-ftehim biex il-grawnd tal-Mosta jsir bit-turf sintetiku Inħeġġu lill-Mostin kollha, inkużi dawk li jgħixu barra minn xtutna, biex ikomplu jissaportjaw lill-Klabb tagħna, kemm permezz tal-preżenza tagħhom waqt il-logħob u fl- attivitajiet tagħna, kif ukoll bl-għajnuna finanzjarja. Żommu ruħkom aġġornati biex tkunu tafu b'dak kollu li għaddej fil-Mosta EC. billi żżuru l-website tagħna www.mostafc.com Inselli għall-Mostin kollha. Ħarġa Nru. 6 (2008) Format Ġdid. ' 65